විරෝධතා ගොනු කිරීම සම්බන්ධයෙන් සලකා බැලීමට කල් ලබා දෙන ලෙස ඇය අධිකරණයෙන් ඉල්ලා සිටියාය.ඒ අනුව මෙලෙස කල් ලබා දෙන ලදී.එක්සත් ජාතික පක්ෂය , එහි නායක රනිල් වික්‍රමසිංහ, එම පක්ෂ මහ ලේකම් තිස්ස අත්ත නායක, කෘත්‍යාධිකාරී මණ්ඩල සාමාජිකයන්, පෙත්සම්කරුවන්ට එරෙහි විනය කමිටුවෙහි සභාපති ඇතුළු සාමාජිකයන් , මැතිවරණ කොමසාරිස්වරයා ඇතුළු අනූ හතර දෙනකු පෙත්සම මඟින් වග උත්තරකරුවන් ලෙස නම් කර සිටිති.එක්සත් ජාතික පක්ෂ මූලස්ථානය වන සිරිකොතට පහර දීමේ සිද්ධිය සම්බන්ධයෙන් පෙත්සම්කරුවන්ට එරෙහි විනය පරීක්ෂණයක් පවත්වා ඇති අතර ඔවුනගේ පක්ෂ සාමාජිකත්වය තහනම් කිරීමට එහි අවසන් වාර්තාවෙන් තීරණය කර තිබේ.ඒ බව 2013 ජූනි මස 18 වැනිදා පෙත්සම්කරුවන්ට දැනුම් දී තිබේ.එලෙස පක්ෂ සාමාජිකත්වය අහිමි කිරීමේ තීරණය දිගින් දිගටම පෙත්සම්කරුවන්ට පක්ෂයෙන් කළ හිංසා කිරීම් සහ පිඩාවට පත් කිරීමේ තවත් එක් පියවරක් බව පෙත්සම්කරුවෝ පවසති.එබැවින් එම වාර්තාව නීති විරෝධී බවට තීරණය කර එය බල රහිත කරන ලෙස ඔවුහූ අධිකරණයෙන් ඉල්ලා සිටිති.නීතිඥ සනත් විජේවර්ධන මහතාගේ උපදෙස් මත ජනාධිපති නීතිඥ සංජීව ජයවර්ධන මහතා පෙත්සම්කරුවන් වෙනුවෙන් පෙනී සිටියේ ය.ඉක්‍රාම් මොහොමඩ් මහතා සහ නීතිඥ දයා පැල්පොල මහතා එ.ජා.ප නායකයා ඇතුළු පක්ෂයෙහි සෙසු වග උත්තරකරුවන් වෙනුවෙන් පෙනී සිටියහ.රජයේ නීතිඥ උමේෂා ප්‍රනාන්දු මහත්මිය මැතිවරණ කෙමෙසාරිස්වරයා වෙනුවෙන් පෙනී සිටියාය‍..